Държавен вестник, бр. 98, 2020 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  98
(5) Предварителното одобрение се дава в 
20-дневен срок от постъпване на заявлени-
ето по ал. 1 със заповед на изпълнителния 
директор на Агенцията за социално подпо-
магане, ако:
1. заявеното ново място на предоставяне 
на социалната услуга е в рамките на съот-
ветната община;
2. становището на Агенцията за качеството 
на социалните услуги по ал. 3 е положително.
(6) Заповедта за даване на предварително 
одобрение се съобщава писмено на заявителя 
в срок до три работни дни от датата нa из-
даването є и подлежи на обжалване по реда 
на Административнопроцесуалния кодекс.
(7) Изпълнителният директор на Агенцията 
за социално подпомагане със заповед отказва 
даването на предварително одобрение, когато 
не са налице условията по ал. 5, като заповедта 
за отказ се съобщава писмено на заявителя 
в срок до три работни дни от датата нa из-
даването є и подлежи на обжалване по реда 
на Административнопроцесуалния кодекс.
Чл. 87. (1) Промяната на броя на потре-
бителите и мястото на предоставяне на со-
циална услуга съгласно Националната карта 
на социалните услуги се извършва с решение 
на общинския съвет по реда на чл. 83 и 84.
(2) В срок до 7 работни дни от датата 
на влизането в сила на решението по ал. 1 
кметът на общината е длъжен да го изпрати 
на Агенцията за социално подпомагане и на 
Агенцията за качеството на социалните услуги.
Чл. 88. (1) В случаите по чл. 58, ал. 1, т. 1 
и 2 от Закона за социалните услуги изпълни-
телният директор на Агенцията за социално 
подпомагане със заповед прекратява финан-
сирането от държавния бюджет на социални 
услуги, създадени съгласно Националната 
карта на социалните услуги.
(2) Заповедта по ал. 1 се съобщава пис-
мено на кмета на съответната община и на 
Министерството на финансите в срок до три 
работни дни от датата нa издаването є.
(3) Прекратяването на социални услуги с 
прекратено финансиране по реда на ал. 1 се 
извършва с решение на общинския съвет по 
предложение на кмета на общината.
(4) В срок до 7 работни дни от датата 
на влизането в сила на решението по ал. 3 
кметът на общината е длъжен да го изпрати 
на Агенцията за социално подпомагане и на 
Агенцията за качеството на социалните услуги.
Чл. 89. (1) При наличие на някое от об-
стоятелствата по чл. 56, ал. 3 от Закона за 
социалните услуги по предложение на кмета на 
общината общинският съвет може да приеме 
решение за прекратяване на предоставянето 
на социална услуга и осигуряване на предос-
тавянето є от друга община въз основа на 
споразумение по чл. 56, ал. 1 от Закона за 
социалните услуги.
(2) В срок до 7 работни дни от датата 
на влизането в сила на решението по ал. 1 
кметът на общината е длъжен да го изпрати 
на Агенцията за социално подпомагане и на 
Агенцията за качеството на социалните услуги.
Раздел II
Конкурси за възлагане на предоставянето на 
социални услуги
Чл. 90. Конкурсите по чл. 64 и 67 от За-
кона за социалните услуги се провеждат в 
съответствие с принципите на:
1. равнопоставеност и недопускане на 
дискриминация;
2. свободна конкуренция;
3. пропорционалност;
4. публичност и прозрачност.
Чл. 91. (1) Конкурсът по чл. 64 от Закона 
за социалните услуги се открива със заповед 
на кмета на общината, в която се определят:
1. условията за участие и изискванията 
към кандидатите;
2. подробно описание на социалните услуги, 
предмет на възлагането, техните характерис-
тики и специфики;
3. общият размер на финансирането за 
социалната услуга, предмет на възлагане-
то, и редът и сроковете за предоставяне на 
средствата;
4. документите за участие;
5. датата, часът и начинът на провеждане 
на конкурса;
6. крайният срок и мястото за подаване 
на документите;
7. крайният срок за обявяване на резулта-
тите от конкурса;
8. начинът на оценяване;
9. други специфични условия.
(2) Обявлението за провеждане на конкурса 
по ал. 1 се публикува поне в един национален 
всекидневник и на официалната интернет 
страница на съответната община най-малко 
45 дни преди датата на провеждането на 
конкурса.
Чл. 92. (1) Конкурсът по чл. 64 от Закона 
за социалните услуги се провежда от ко-
мисия, определена със заповед на кмета на 
общината, която се състои от нечетен брой 
членове. По отношение на членовете на ко-
мисията не трябва да е налице конфликт на 
интереси с кандидатите, за което те подписват 
декларация.
(2) В 14-дневен срок от провеждането на 
конкурса комисията извършва оценка на 
кандидатите по следните критерии:
1. съответствие на кандидата с предвари-
телно обявените условия;
2. опит на кандидата в предоставянето на 
социалните услуги, предмет на възлагането;
3. квалификация на служителите за ор-
ганизация, управление и предоставяне на 
социалната услуга;